section_heading: Pobuna mornara
paragraph_text: 3. listopada mornari i ostali radnici podigli su slogan mir i kruh ("Frieden und Brot") koji je iskazivao zahtjeve mornara, ali i drugih radnika kako žele mir, puštanje zatvorenika iz vojnog zatvora te bolje uvjete koji će im omogućiti dobivanje veće količine hrane. U nadi kako će suzbiti prosvjede i ugušiti pobunu, jedan od poručnika njemačke mornarice naredio je svojim podčinjenim ljudima da ispale hice upozorenja u zrak. Kada ni to nije pomoglo naredio je da pucaju direktno u masu ljudi, a pucajući su ubili 7 ljudi te ranili njih 29. Neki prosvjednici uzvratili su vatru te se nakon toga masa razišla. Ovo je bio čisti znak da se mala pobuna polako pretvara u generalni štrajk i revolt.